Diari Oficial de la Generalitat Valenciana


Sumari del DOGV 4984, del 13-04-2005 (2005/3676)

RESOLUCIÓ de 23 de març de 2005, de la Conselleria de Benestar Social, per la qual es dóna publicitat als crèdits que han de finançar l'Orde de 17 de desembre de 2004, de la Conselleria de Benestar Social, per la qual es convoquen els Premis Projectes Fi de Carrera en matèria d'Accessibilitat al Medi Físic 2005.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3676


Data del document
:   23-03-2005

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * premi cultural
    * mitjans per a discapacitats
    * universitat
    * distinció honorífica

RESOLUCIÓ de 23 de març de 2005, de la Conselleria de Benestar Social, per la qual es dóna publicitat als crèdits que han de finançar l'Orde de 17 de desembre de 2004, de la Conselleria de Benestar Social, per la qual es convoquen els Premis Projectes Fi de Carrera en matèria d'Accessibilitat al Medi Físic 2005. [2005/S3676]
  
L'Orde de 17 de desembre de 2004 de la Conselleria de Benestar Social, per la qual es convoquen els Premis Projectes Fi de Carrera en matèria d'Accessibilitat al Medi Físic 2005, va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, tot quedant condicionat al finançament d'estes ajudes a l'aprovació dels crèdits corresponents.
  
Una vegada aprovada i publicada la Llei 14/2004, de 29 de desembre, de Pressupostos de la Generalitat Valenciana per a l'exercici 2005 (DOGV núm. 4.915, de data 31 de desembre de 2004), en aplicació d'allò que establix l'article 10 de l'esmentada Orde, i d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Orde de 17 de desembre de 2004 de la Conselleria de Benestar Social, per la qual es convoquen els Premis Projectes Fi de Carrera en matèria d'Accessibilitat al Medi Físic 2005.
  
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Consell de la Generalitat, per la qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat dels crèdits pressupostaris i la línia de subvenció destinada a finançar les ajudes regulades en l'Orde de 17 de desembre de 2004 de la Conselleria de Benestar Social, per la qual es convoquen els Premis Projectes Fi de Carrera en matèria d'Accessibilitat al Medi Físic 2005 (DOGV núm. 4.910, de 24 de desembre de 2004) que s'indiquen a continuació, tots ells a càrrec del programa pressupostari 313.40 Integració Social Discapacitat:
  
Denominació: Premis projectes accessibilitat fi de carrera
  
Línia de subvenció:T5348/000/05
  
Consignació pressupostària: 24.000 euros
  
Procedència i quantia dels fons:
  
Propis no condicionats: 24.000 euros
  
Segon
  
D'acord amb la normativa vigent, per a l'exercici 2005, el règim general de lliuraments per a les transferències corrents i de capital serà l'establit en l'article 47 bis del Text Refós de la Llei d'Hisenda Pública de la Generalitat Valenciana (DOGV núm. 1.588, de 17.07.1991).
  
Tercer
  
Els crèdits publicats tenen el caràcter de màxims i no es podrà concedir subvencions una vegada esgotats, circumstància esta que s'haurà de publicar en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modifiquen estos crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 23 de març de 2005.- La consellera de Benestar Social: Alicia de Miguel García.